Diari Oficial de la Generalitat Valenciana


Sumari del DOGV 6684, del 03-01-2012 (2011/12809)

Informació pública de l'alternativa tècnica del programa d'actuació integrada per al desenvolupament urbanístic de la unitat d'execució única del sector PP-24, Parais Nord, del Pla General d'Ordenació Urbana de la Vila Joiosa.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12120


Data del document
:   12-12-2011

Organisme emissor
:   Agrupació d'Interés Urbanístic Pp-24 Parais Nord

Tipus de document
:   Anunci

Descriptors 

:   * Vila Joiosa, la
    * empresa privada
    * pla d'urbanisme

Informació pública de l'alternativa tècnica del programa d'actuació integrada per al desenvolupament urbanístic de la unitat d'execució única del sector PP-24, Parais Nord, del Pla General d'Ordenació Urbana de la Vila Joiosa. [2011/12590]  
El Ple de l'Ajuntament de la Vila Joiosa, en la sessió del dia 18 de novembre de 2011, ha aprovat la incoació d'un procediment de concurs per a l'adjudicació de la gestió indirecta del programa d'actuació integrada per al desenvolupament de la unitat d'execució única del sector PP-24, Parais Nord, del Pla General d'Ordenació Urbana de la Vila Joiosa. Les bases particulars reguladores del concurs per a la seua adjudicació s'han publicat en el Diari Oficial de la Comunitat Valenciana número 6548, de data 21 de juny de 2011, i l'acord d'iniciació en el Diari Oficial de la Comunitat Valenciana número 6619, de data 29 de setembre de 2011, i en el Diari Oficial de la Unió Europea en data de 16 de setembre de 2011.  
L'Agrupació d'Interés Urbanístic PP-24 Parais Nord, amb CIF G-53686770 i inscrita en el Registre de Programes i Agrupacions d'Interés Urbanístic amb el número de registre 422, al tom IX, foli 190, en virtut de la Resolució adoptada pel cap del Servei Territorial d'Urbanisme, del dia 9 de maig de 2003, participarà en el procediment de licitació convocat d'acord amb el que disposa l'article 144 de la Llei 16/2005, de 30 de desembre, de la Generalitat, Urbanística Valenciana, i ha presentat la corresponent proposició, per la qual cosa han de sotmetre a informació pública la seua alternativa tècnica del programa d'actuació integrada, que es compon de pla parcial de la unitat d'execució del sector PP-24 Parais Nord de la Vila Joiosa, memòria del programa d'actuació integrada, projecte d'urbanització i informes sectorials previstos en la legislació d'ordenació del territori i protecció del paisatge o, si és el cas, còpia segellada de la seua petició.   
  
Aquesta alternativa es troba protocol·litzada per mitjà d'acta notarial a la notaria de Juan Guillermo Giménez Giménez, situada al carrer Pizarro, 13, entresòl D, a la Vila Joiosa, telèfon 591 988 559, i se n'ha depositat una còpia a l'Ajuntament de la Vila Joiosa.  
  
Per això, de conformitat amb el que disposa l'article 134.4 de la Llei 16/2005, de 30 de desembre, Urbanística Valenciana, se'ls comunica, en la seua condició de titulars cadastrals de drets afectats, l'inici de procediment per a la gestió indirecta del programa d'actuació integrada per al desenvolupament de la unitat d'execució.  
Així mateix, se'ls fa constar que, en aplicació del que disposa l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, durant el termini d'un mes a comptar de l'endemà de la publicació de l'anunci d'informació pública en el Diari Oficial de la Comunitat Valenciana, podran comparéixer en horari d'atenció al públic (de 10.00 a 14.00 h, de dilluns a divendres) a la notaria de Juan Guillermo Giménez Giménez, així com a l'Ajuntament de la Vila Joiosa en horari d'atenció al públic, a fi d'obtindre informació, pels procediments legals previstos, sobre la documentació escrita, gràfica i cartogràfica que integra el projecte, a fi que puguen, si és el cas, presentar les al·legacions que estimen oportú aportar en relació amb el projecte sotmés a informació pública, tant a la notaria on es troba depositat el document com davant de l'Ajuntament de la Vila Joiosa, a les seues oficines d'Urbanisme, carrer Cristóbal Galiana, número 2, 03559 la Vila Joiosa (Alacant), telèfon 524 865 408, fax 998 563 144, correu electrònic .  
  
Es fa constar que s'han remés les notificacions als titulars cadastrals de drets afectats de conformitat amb el que estableix l'article 134.4 de la Llei 16/2005, de 30 de desembre, Urbanística Valenciana, amb el contingut previst en l'article 292 del Decret 67/2006, de 12 de maig, del Consell, si bé aquest anunci es publica als efectes que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials, i per a aquells que, intentada la notificació, aquesta no haja sigut possible, així com per a esmenar qualsevol defecte en què s'haja pogut incórrer en la notificació esmentada.  
  
  
La Vila Joiosa, 12 de desembre de 2011.- La presidenta de l'Agrupació PP-24 Parais Nord: M.ª Amparo Llinares Orts.